Eesti õigus vastab põllumajanduse valdkonna põllumajanduse turukorralduse ja töödeldud põllumajandustoodete kaubanduse alavaldkonnas Bulgaaria ja Rumeenia ühinemislepingule. Eesti õigus veterinaaria valdkonnas on kooskõlas kehtiva ELi õigusega. Ühinemislepinguga kehtestatakse Bulgaariale ja Rumeeniale vaid üleminekuperiood määrustes 852/2004/EÜ ja 853/2004/EÜ sätestatud teatud nõuete rakendamiseks. Muus osas jõustub Bulgaaria ja Rumeenia suhtes selle valdkonna acquis' ühinemiskuupäeval. Seega on ühinemisleping vastavuses Eesti õigusega ega too kaasa vajadust õigusakte muuta.